আগামী সপ্তাহে তার নতুন বাংলা ছবি মুক্তি পাচ্ছে, তাহলে মন খারাপ কেন শর্মিলার!

ওয়েব ডেস্ক: মা-মেয়ের সম্পর্ক রহস্যের টানাপোড়েন নিয়ে শর্মিলা ঠাকুরের(Sharmila Tagore) নতুন বাংলা ছবি আগামী সপ্তাহে মুক্তি পেতে চলেছে। সুমন ঘোষ(Sumon Ghosh) পরিচালিত ‘পুরাতন'(Puratan) এই ছবিতে মেয়ের চরিত্রে অভিনয় করছেন টলিউড অভিনেত্রী ঋতুপর্ণা সেনগুপ্ত(Rituparna Sengupta)। এছাড়াও ছবিতে রয়েছেন ইন্দ্রনীল সেনগুপ্ত(Indranil Sengupta)। প্রকাশ্যে এসেছে ছবির ট্রেলার। বর্ষিয়ান অভিনেত্রী শর্মিলার ঠাকুরের ঝলক দেখে ইতিমধ্যেই দর্শকদের উৎসাহ তৈরি হয়েছে। নতুন এই ছবি নিয়ে শর্মিলা নিজেও যথেষ্ট আশাবাদী। তাছাড়া প্রায় ১৪ বছর পর তিনি বাংলা ছবিতে অভিনয় করলেন।
তাহলে তো তার খুশিতে থাকারই কথা কিন্তু ছবি মুক্তির প্রাক্কালে তার মন কিছুটা হলেও খারাপ। কারণ একেবারেই ভিন্ন।
বাঙালি এই অভিনেত্রীর সঙ্গে ভারতের তারকা ক্রিকেটার মনসুর আলী খান(Mansu Ali Khan Pataudi) পতৌদির সম্পর্ক সকলেই জানে। ১৯৬৮ সালে এই দুই তারকা বিবাহ বন্ধনে আবদ্ধ হন। আসলে শুরু হয়েছিল পতৌদি নামাঙ্কিত ট্রফি। ইফতেখার আলী খানের যোগ্য উত্তরসূরী হিসেবে মানসুর আলী খান স্বর্ণাক্ষরে ভারতীয় ক্রিকেট দুনিয়ার রাজ পরিবারের মাইলস্টোন এঁকে দিয়েছিলেন। বাবা ছেলে দুজনেই ছিলেন জাতীয় দলের অধিনায়ক। ভোপালের সেই নবাব পরিবারকে সম্মান জানিয়ে শুরু হয়েছিল পতৌদি ট্রফি(Pataudi Trophy)। ২০০৭ সালে ভারত ইংল্যান্ড ঐতিহাসিক টেস্ট সিরিজ দিয়ে এই ট্রফি শুরু হয়েছিল। ১৮ বছর পর তা এবার বন্ধ হতে চলেছে খুব স্বাভাবিক কারণেই বিসিসিআই-এর এই সিদ্ধান্তে মন খারাপ অভিনেত্রী শর্মিলা ঠাকুরের। শর্মিলার অভিমত ব্যক্তিগতভাবে আমাকে ওদের পক্ষ থেকে আমাকে কিছু জানানো হয়নি। তবে সাইফের কাছে ইসিবির তরফে একটি চিঠি দিয়ে ট্রফি বন্ধ হওয়ার সিদ্ধান্ত জানানো হয়েছে। এবার বিসিসিআই যদি টাইগারের উত্তরাধিকার মনে রাখতে না চায় তবে সেটা একান্তই তাদের সিদ্ধান্ত। এই ট্রফি বন্ধ হওয়ার খবর প্রকাশ্যে আসার পর যথেষ্ট প্রতিক্রিয়া দেখা গেছে। অনেকেই আক্ষেপ প্রকাশ করে জানিয়েছেন পতৌদির স্মৃতিচিহ্ন এভাবে মুছে ফেলার নয়। সেই সঙ্গে অভিনেত্রী শর্মিলা ঠাকুর আর মন খারাপের খবর দিলেন।